Τοπική Επιτροπή Ε.Ο.Κ. Χίου

Η Τοπική Επιτροπή Ε.Ο.Κ. Χίου αποτελεί μια από τις τοπικές επιτροπές καλαθοσφαίρισης στην ελληνική επικράτεια. Βρίσκεται υπό τη δικαιοδοσία της Ελληνικής Ομοσπονδίας Καλαθοσφαίρισης.

Η Τοπική Επιτροπή ιδρύθηκε επίσημα το 1985 με έδρα την πόλη της Χίου. Στη δικαιοδοσία της ανήκουν τα καλαθοσφαιρικά σωματεία των νήσων Χίου, Οινουσσών και Ψαρών.

Η Τοπική Επιτροπή Καλαθοσφαίρισης Χίου ιδρύθηκε το Φεβρουάριο του 1985 με ενέργειες του τότε Προέδρου της κυρίου Ματθαίου Γιοβανάκη.

* Διοργάνωσε και τέλεσε για πρώτη φορά τοπικά πρωταθλήματα (Ανδρών-Εφήβων-Παίδων και Γυναικών) την αγωνιστική περίοδο 1985-1986 με τη συμμετοχή των πέντε (5) ιδρυτικών Σωματείων: ΠΑΓΧΙΑΚΟΣ ΓΣ – Ν.Ο.Χίου – ΟΜΗΡΟΣ Καλλιμασιάς – Φ.Ο.Βροντάδου και ΝΗΡΕΑΣ Καρδαμύλων. Υπερνικώντας τις τεχνικές και οικονομικές δυσκολίες τα Σωματεία της Χίου λαμβάνουν μέρος τόσο στο Κύπελλο Ελλάδος όσο και στα Πανελλήνια Πρωταθλήματα . Μετά την παραίτηση του προέδρου κ. Γιοβανάκη το 1989 καθήκοντα αναλαμβάνει ο κύριος Αχιλλέας Μιχαλιάδης, ο οποίος παρέμεινε επάξια πρόεδρος μέχρι τον Οκτώβρη του 2013 που αναλαμβάνει πρόεδρος ο Αλέξης Τσαρδάκας ο οποίος παραμένει πρόεδρος ως σήμερα. Η Τοπική Επιτροπή τα χρόνια που ακολούθησαν ανέλαβε και τέλεσε με πλήρη επιτυχία πάμπολλες διοργανώσεις (Αναπτυξιακά Πρωταθλήματα, Τουρνουά 3Χ3,φιλικούς αγώνες με Εθνικές Ομάδες κ.α.) με αποκορύφωμα την διεξαγωγή της Ημιτελικής Φάσης του Πανευρωπαϊκού Πρωταθλήματος Κορασίδων τον Απρίλιο του 2003, πάντα με την αμέριστη συμπαράσταση της Τοπικής Αυτοδιοίκησης. Τα ενεργά μας Σωματεία είναι 16. Οι μεγαλύτερες διακρίσεις των σωματείων της Τ.Ε. Χίου και οι συμμετοχές των ομάδων της δύναμης της σε Πανελλήνια πρωταθλήματα έχουν ως εξής : ΑΝΔΡΩΝ Γ’ Εθνική κατηγορία • Ν.Ο.Χ. (1986/87 – 1987/88 – 1994/95) • ΟΜΗΡΟΣ Καλλιμασιάς (1997/98) • Β.Α.Ο.Λ. (2006/07 – 2013/14 – 2017/18 – 2018/19 – 2019/20) ΓΥΝΑΙΚΩΝ Β’ Εθνική κατηγορία • ΠΑΓΧΙΑΚΟΣ Γ.Σ. (2000/01 – 2001/02 – 2003/04) Όπου μετά την κατάργηση της Β’ κατηγορίας ανέρχεται και αγωνίζεται στην Α2 Εθνική κατηγορία • ΠΑΓΧΙΑΚΟΣ Γ.Σ. ( 2004/05 – 2005/06 – 2006/07) • Β.Α.Ο.Λ. (2010/11)
* Α.Σ. ΑΙΓΕΑΣ (2019/20)
* Ο ΠΑΓΧΙΑΚΟΣ Γ.Σ. μετά την συγχώνευση του με την ΥΠΕΡΟΧΗ/ΧΑΛΑΝΔΡΙΟΥ το καλοκαίρι του 2007 αγωνίζεται στην Α1 Εθνική κατηγορία: • ΠΑΓΧΙΑΚΟΣ Γ.Σ. (2007/08 – 2008/09) Παρά το ότι κατόρθωσε να παραμείνει στην κατηγορία λόγω οικονομικής αδυναμίας δεν συνεχίζει και την επόμενη αγωνιστική περίοδο 2009/10 την συμμετοχή του.

Η Ένωση διοργανώνει τα παρακάτω Πρωταθλήματα: 
* Πρωτάθλημα Α' Ανδρών
*Πρωτάθλημα Β΄ Ανδρών
*Πρωτάθλημα Εφήβων (Κ18)
*Πρωτάθλημα Παίδων (Κ16)
*Πρωτάθλημα Παμπαίδων (Κ14)
* Πρωτάθλημα Γυναικών
*Πρωτάθλημα Νεανίδων (Κ18)
*Πρωτάθλημα Κορασίδων (Κ16)
*Πρωτάθλημα Πανκορασίδων (Κ14)
* Κύπελλο Ανδρών
* Κύπελλο Γυναικών

Σύμφωνα με τους κανονισμούς της Ομοσπονδίας οι πρωταθλήτριες ομάδες ανδρών προβιβάζονται στο δεύτερο όμιλο νότου της Γ' Εθνικής Κατηγορίας Ανδρών εφόσον περάσουν νικηφόρα από σχετικό Πρωτάθλημα Ανόδου που διοργανώνεται ανάμεσα στους πρωταθλητές των τοπικών επιτροπών των νησιών του Αιγαίου. Με τη σειρά τους οι πρωταθλήτριες ομάδες γυναικών προβιβάζονται στην Α2 Εθνική Κατηγορία Γυναικών, εφόσον περάσουν νικηφόρα σε πρώτη φάση το Πρωτάθλημα Ανόδου που διοργανώνεται ανάμεσα στους πρωταθλητές των τοπικών επιτροπών των νησιών του Αιγαίου και σε δεύτερη φάση το Πρωτάθλημα Ανόδου που διοργανώνεται ανάμεσα στους πρωταθλητές των τοπικών ενώσεων Νοτίου Ελλάδος.